Одбојка Најновије вести из света одбојке 31. август 2014.: Србија у три сета изгубила од Пољске 4. октобар 2013.: Одбојкашице Визуре Партизан освојиле први Супер куп Србије 30. септембар 2013.: Српски одбојкаши се вратили с медаљама 15. септембар 2013.: Српске одбојкашице без бронзане медаље на ЕП 13. септембар 2013.: Српске одбојкашице без финала ЕП, изгубиле од Рускиња Остале спортске вести 28. novembar 2012. Novi Pazar/ Srbija (Beta) Odbojkaši Novog Pazara plasirali su se u četvrtak u četvrtfinale Kupa Srbije posle pobede nad gostujućim Mladim radnikom sa 3:2, u meču koji je trajao dva sata i četiri minuta.

Ekipa iz Požarevca dobila je prva dva seta sa 23:23 i 24:26, ali su sledeća tri perioda igre pripala domaćem timu, bilo je 25:21, 25:20 i 15:13.

Novopazarce je do pobede predvodio korektor Mladen Majdak sa 34 poena, dok je Hamza Zatrić dodao još 23. Najbolji napadači u ekipi Mladog radnika bili su Petar Petrović sa 19 i Nikola Munćan sa 12 poena.

Trener novopazarskih odbojkaša Radoslav Milić ocenio je da je u dalju fazu Kupa prošao kvalitetniji sastav, koji je do pobede došao uz veliku podršku navijača.

„Mislim da smo bili bolji, iako je Mladi radnik treći u elitnoj Superligi, dok smo mi vodeći u rangu niže.

Nismo se predavali ni posle 0:2, zaigrali smo mnogo bolje i u sjajnom odbojkaškom ambijentu došli do pobede", rekao je Milić radiju Sto plus.

„Mislim da smo potvrdili da imamo sjajnu ekipu, sasatavljenu uglavnom od igrača koji su ovde i ponikli, pa zaslužujemo veću podršku od svih struktura u Novom Pazaru", dodao je Milić.

Trener Požarevljana Dragan Bonić rekao je da mu je žao što je njegov tim ispao iz Kupa Srbije posle ubedljivog vođstva.

„Nismo uspeli da ponovimo prošlosezonski rezultat, kada smo igrali finale ovog takmičenja.

Ušli smo u loš ritam posle vođstva od 2:0 i domaćin je, uz veliku podršku navijača, to uspeo da iskoristi.

Okrećemo se obavezama u prvenstvu", kazao je Bonić.

Utakmicu između Novog Pazara u Mladog radnika pratilo je oko 600 gledalaca u dvorani Pendik.

„Odbojkaši Novog Pazara preokretom do četvrtfinala Kupa" Novinska agencija Beta, 28. novembar 2012. (српски)